
GRAD OSIJEK, F. Kuhača 9, Osijek, OIB: 30050049642 (u daljnjem tekstu: Naručitelj), koga zastupa Gradonačelnik Ivan Radić, mag.oec.
i
__________________, OIB: __________koje zastupa __________(u nastavku teksta: Pružatelj usluga), 
zaključili su 

UGOVOR
 o pružanju usluga promidžbe i vidljivosti na projektu „REGIAMOBIL CE1658“


PREDMET UGOVORA 
Članak 1.
Ovaj ugovor sklapa se na temelju provedenog postupka jednostavne nabave prikupljanja ponuda za pružanje usluge promidžbe i vidljivosti na projektu „REGIAMOBIL CE1658“ koji se vodi pod evidencijskim brojem USBN197-18, Rješenja o sklapanju ugovora, KLASA: 406-09/21-01/78, URBROJ: _______od ________ i ponude Pružatelja usluga broj ________ od ________ koja je u navedenom postupku jednostavne nabave odabrana kao najpovoljnija.

Članak 2.
Ovim ugovorom Naručitelj naručuje, a Pružatelj usluga  se obvezuje obaviti usluge promidžbe i vidljivosti na projektu „REGIAMOBIL CE1658“.
Usluge promidžbe i vidljivosti obuhvaćaju:
1. Višekanalna promocijska kampanja (različiti oglašivački mediji (offline) i društveni mediji (online) za promociju multimodalnog putnog planera lokalnom stanovništvu i posjetiteljima

2. Izrada i distribucija postera i letaka za potrebe promocije multimodalnog putnog planera
sve detaljno objašnjeno u opisu predmeta nabave i troškovniku iz ponude koji se prilažu uz ovaj ugovor.
CIJENA 
Članak 3.
Ugovorena cijena usluga iz članka 2. ovog Ugovora iznosi: 
	
	kn 

	+PDV 25%
	
	kn

	Ukupno:
	
	kn

	(slovima:_______________________ kuna)


Ugovorna cijena je fiksna. U ugovorenu cijenu su uračunati i svi troškovi koji mogu nastati za Izvršitelja prilikom izvršenja ovog ugovora (troškovi puta, smještaja i dr.)
NAČIN OBRAČUNA I UVJETI PLAĆANJA
Članak 4.
Plaćanje će se vršiti temeljem ispostavljenih računa nakon izvršene usluge i preuzimanja iste od strane Naručitelja.
U slučaju da račun nije prikladan za plaćanje jer ne sadrži sve potrebne elemente ili Pružatelj usluge nije priložio dokumentaciju određenu Ugovorom, Naručitelj će o istom obavijestiti Pružatelja usluge i zatražiti dostavu ispravnog računa i dokumentacije koja nedostaje. Pružatelj usluge je dužan u roku od 7 dana od primitka takvog zahtjeva izvršiti potrebne ispravke i dopune. U slučaju postavljanja zahtjeva za ispravkom i dopunom računa, rok za plaćanje prestaje teći i nastavlja se od trenutka zaprimanja urednog i potpunog računa sa prilozima.
Odabrani ponuditelj je obavezan izdati elektronički račun i prateće isprave sukladno europskoj normi u zakonski propisanom, strukturiranom formatu, sukladno Zakonu o elektroničkom izdavanju računa u javnoj nabavi (NN 94/18).
POČETAK I ROK ZAVRŠETKA USLUGE
Članak 6.
Sve navedene aktivnosti Pružatelj usluga je dužan provoditi za vrijeme trajanja Ugovora o dodjeli bespovratnih sredstava i odobrenja Završnog Zahtjeva za nadoknadom sredstava (12 mjeseci).
OBVEZE IZVRŠITELJA
Članak 7.
Pružatelj usluga je obvezan svoje ugovorne usluge izvršiti pažnjom dobrog stručnjaka u skladu s primjenjivim propisima i regulativom. 
Pružatelj usluga jamči za kvalitetu svog rada, te rada svih ostalih partnera koji na njegovu odgovornost sudjeluju u radu na projektu.
Pružatelj usluga je obvezan surađivati sa svim trećim osobama koje je imenovao Naručitelj, a koje sudjeluju u bilo kojoj fazi realizacije projekta, te vlastite usluge uskladiti s uslugama svih ostalih sudionika u projektu.
Stručna osoba Naručitelja zadužena za praćenje realizacije ovog ugovora je Srećko Kukić.
Praćenje realizacije ugovora obuhvaća praćenje rokova izvršenja, praćenje financijske realizacije ugovora, pribavljanje instrumenata osiguranja, primopredaju usluga, obračun ugovorne kazne i sl.

Članak 8.
Manja odstupanja i dopune u količinama, formatima i/ili odabiru materijala moguće su u toku provedbe ugovora uz uvjet da ukupna cijena ne prelazi ugovorenu jediničnu cijenu usluga u stavci troškovnika ponuditelja. 
Pružatelj usluga je dužan manja odstupanja dostaviti Naručitelju u obliku zahtjeva za izmjenom s obrazloženjem o postizanju jednakih ili boljih specifikacija od onih zahtijevanih ovim Projektnim zadatkom. Za sva odstupanja od opisa predmeta nabave Pružatelj usluga je dužan ishoditi prethodno odobrenje Naručitelja.
Pružatelj usluga je u obvezi i odgovoran je za osmišljavanje i provođenje mjera Informiranja, komunikacije i vidljivosti projekta sukladno navedenom Priručniku za komunikaciju i vidljivost za vanjske aktivnosti EU - Upute za korisnike za razdoblje 2014. - 2020. i nadležnih ministarstava te je također obvezan upozoriti Naručitelja te predložiti provođenje dodatnih potrebnih mjera koje nisu specificirane prethodno opisanim obvezama i aktivnostima ili ostalim zahtjevima iz opisa predmeta nabave.
PRAVA INTELEKTUALNOG VLASNIŠTVA
Članak 9.
Intelektualno vlasništvo koje nastane kao rezultat izvršenja ovog ugovora ili koje proistekne na bilo koji način iz predmeta ovog ugovora, uključujući pravo korištenja autorskog djela i drugih prava intelektualnog vlasništva, kao i pravo na sva tehnička rješenja i podatke koji su u njih uključeni, a do kojih se došlo tijekom izvršavanja Ugovora u potpunosti će pripadati Naručitelju u trenutku kada budu dostavljeni Naručitelju i kada ih on kao takve prihvati.  U svrhu provedbe aktivnosti u sklopu ove nabave, rezultatom se smatra sve što nastane u rednim izvršenjem Ugovora od strane Pružatelja usluga. 
Sve informacije, podaci i dokumenti koje Naručitelj dostavi Pružatelju usluga za potrebe izvršenja Ugovora ostaju vlasništvo Naručitelja.
Naručitelj će u svakom trenutku imati pravo koristiti takvo intelektualno vlasništvo, tehničke informacije o istom, podatke, znanje i iskustvo koji proizlaze iz intelektualnog vlasništva ili su razvijeni u okviru ugovora. Prava intelektualnog vlasništva Naručitelj može iskorištavati u svim svojim izdanjima te za izradu  drugih proizvoda iz djelatnosti Naručitelja, a u svrhu oglašavanja i promidžbe i obavljanja drugih djelatnosti koje čine predmet poslovanja Naručitelja.
Pružatelj usluga mora biti nositelj isključivog prava iskorištavanja autorskih djela koja su predmet nabave te ne smiju osnovati daljnje pravo iskorištavanja predmetnih autorskih djela ili prepustiti iskorištavanje autorskih prava navedenih autorskih djela trećim osobama bez pisanog pristanka Naručitelja.
Pružatelj usluga će po isporuci svakog autorskog djela osnovati za Naručitelja isključivo pravo iskorištavanja autorskih djela za područje Republike Hrvatske, vremenski i sadržajno neograničeno, koje osobito obuhvaća imovinska prava: pravo umnožavanja, pravo distribucije, pravo prerade i pravo priopćavanja autorskih djela javnosti uključujući i pravo objavljivanja na bilo kojem mediju i u bilo kojem formatu i to kako na onima koji su danas poznati, tako i onima koji će postati poznati.

Članak 10.
Pružatelj usluga jamči da, prema svom najboljem znanju, informacijama i uvjerenju, nikakvo intelektualno vlasništvo korišteno ili predloženo za korištenje u vezi s predmetnim Ugovorom ne krši bilo kakva prava intelektualnog vlasništva drugih i korištenje takvog intelektualnog vlasništva u vezi s Ugovorom ne predstavlja povredu, prisvajanje ili zlouporabu nekog prava na intelektualno vlasništvo treće strane.
Pružatelj usluga jamči da na isporučenim rezultatima ne postoje prava ili zahtjevi trećih osoba, uključujući ranije postojeća prava te da je vlasništvo nad rezultatima slobodno i čisto od bilo kakvih interesa treće strane koji bi Naručitelja sprječavali i/ili ograničavali u tome da se rezultatima koristi na namjeravani način te će na zahtjev Naručitelja dostaviti sveobuhvatan dokaz o tome da je nositelj prava intelektualnog vlasništva nad rezultatima Ugovora ili da na drugi način posjeduje odgovarajuća ekskluzivna prava.
Pružatelj usluga se obvezuje o svom trošku preuzeti sve eventualne zahtjeve autora i/ili trećih osoba koji bi se pojavili ili mogli pojaviti s naslova zaštite autorskih prava ili srodnih prava na autorskim djelima koja su predmet nabave i/ili autorskim djelima koja su prerađena i/ili korištena  za izradu autorskih djela koja su predmet nabave te nadoknaditi Naručitelju za svaku štetu nastalu kao posljedica tih zahtjeva.
Odabrani Pružatelj usluga dužan je međusobni odnos između autora, koautora te nositelja srodnih prava i odabranih izvršitelja u pogledu autorskih i srodnih prava vezanih uz predmet nabave regulirati sukladno odredbama Zakona o autorskom pravu i srodnim pravima (Narodne novine br. 167/03, 79/07, 80/11, 125/11, 141/13, 127/13, 62/17 i 96/18).
UGOVORNA KAZNA
Članak 11.
Ako bilo kada tijekom važenja ovog ugovora nastanu uvjeti koji Pružatelju usluga ometaju ili onemogućuju pravovremeno pružanje ugovorene usluge, Pružatelj usluga je dužan odmah u pisanom obliku obavijestiti Naručitelja o nastanku i vrsti poremećaja te o time prouzročenom ili mogućem kašnjenju i njegovom trajanju. 
Ukoliko Pružatelj usluga svojom krivnjom ne pruži predmetnu uslugu u ugovorenom roku ili odbije obaviti neku od ugovorenih usluga, Naručitelj ima pravo na naplatu ugovorne kazne.
Ugovorna kazna za zakašnjenje u ispunjenju usluge iznosi 1‰ (jedan promil) dnevno ukupne ugovorne cijene. Iznos tako određene ugovorne kazne ne može prijeći 5% (pet posto) ukupne ugovorene cijene usluga. 
Naručitelj može odbiti ugovornu kaznu od bilo koje dospjele isplate Pružatelju usluga. Isplata ugovorne kazne neće utjecati na odgovornosti Pružatelja usluga.
JAMSTVO ZA UREDNO ISPUNJENJE UGOVORA
Članak 12.
Pružatelj usluga je obvezan u roku od 10 (deset) dana od dana sklapanja ugovora, dostaviti Naručitelju jamstvo za uredno ispunjenje ugovora, u iznosu od 10% (deset posto) ugovorene cijene bez PDV-a, a u obliku bjanko zadužnice.
Umjesto bjanko zadužnice Pružatelj usluga može dostaviti novčani polog u identičnom iznosu na IBAN Naručitelja: HR5023600001831200002, poziv na broj HR68 7781– OIB uplatitelja, opis plaćanja – polog jamstva za uredno izvršenje ugovora, ev. broj USBN197-18.
Neiskorišteno jamstvo Naručitelj će vratiti Pružatelju usluga u roku od 8 (osam) dana nakon završetka ugovornih obveza.
RASKID UGOVORA
Članak 13.
Ako Pružatelj usluga ne ispuni bilo koju obvezu iz ovog ugovora, Naručitelj ima pravo tražiti ispunjenje te obveze u primjerenom roku i u slučaju neispunjenja svojom voljom raskinuti Ugovor.
Naručitelj ima pravo raskinuti Ugovor:
· u slučaju iz stavka 1. ovog članka;
· ako Pružatelj usluga postane nesolventan ili padne pod stečaj;
· u slučaju kašnjenja većeg od razdoblja pokrivenog maksimalnom ugovornom kaznom. 
U slučaju raskida Ugovora krivnjom Pružatelja usluga, Naručitelj ima pravo aktivirati jamstvo za uredno ispunjenje ugovora i na naknadu štete sukladno odredbama Zakona o obveznim odnosima.
Raskid Ugovora mora se izvesti pisanim putem prema drugoj ugovornoj strani uz obavezno pozivanje na ugovorne odredbe na temelju kojih se vrši raskid.
Učinci raskida Ugovora stupaju na snagu sukladno odredbama Zakona o obveznim odnosima, a nakon što Naručitelj dostavi Pružatelj usluga, odnosno Pružatelj usluga Naručitelju pisanu obavijest o raskidu ovog Ugovora.


RJEŠAVANJE SPOROVA
Članak 14.
Ugovorne strane se obvezuju da će eventualne sporove koji mogu proizaći iz ovoga ugovora rješavati sporazumno. U slučaju nemogućnosti sporazumnog rješavanja, za sve sporove iz ovoga ugovora ugovorne strane ugovaraju nadležnost stvarno nadležnog suda za mjesto sjedišta Naručitelja.
ZAVRŠNE ODREDBE
Članak 15.
Izmjene ili dopune Ugovoru moraju biti u pisanom obliku kako bi bile važeće.
Ukoliko za vrijeme važenja ovog ugovora dođe do potrebe izvršenja dodatnih usluga, postupit će se sukladno Zakonu o javnoj nabavi (NN 120/16).
Članak 16.
Stranke su suglasne da Ugovor počinje provoditi obvezujuće učinke i stupa na snagu danom obostranog potpisa.
Članak 17.
Ugovor je sastavljen u 5 (pet) istovjetnih primjerka, od kojih 3 (tri) za Naručitelja i 2 (dva) za Pružatelja usluga.

U Osijeku, _________ 2021.

      
	ZA PRUŽATELJA USLUGA
	ZA NARUČITELJA

	
	Gradonačelnik

	
	Ivan Radić, mag.oec.






KLASA:406-09/21-01/78
URBROJ:2158/01-09-05/03-21-8
                                                
                                                                                       



